Vrou op staproete aan die Wes-Rand beseerFoto verskaf deur Netcare 911 ŉ Vrou, in haar 30’s, is Saterdagmiddag gered op die Karee-staproete in Rustig aan die Wes-Rand. Shawn Herbst, woordvoerder van Netcare 911, sê paramedici, die bergreddingsklub MSAR, reddingsgroep Sarza en die Hekpoort-plaaspatrollie het omstreeks 12:45 reageer op ŉ noodoproep van die Karee-staproete. “Die vrou was reeds ver op die roete toe sy geval en haar been beseer het. Reddingspanne is op die roete ontplooi om die vrou op te spoor.” Sy is op die toneel behandel voor sy met ŉ gespesialiseerde draagbaar na ŉ ambulans vervoer is.